rlitschk/wikidir huggingface dataset:
De Loss (vun’t greeksche λύγξ; latieniseert Lynx) is en teemlich swack Steernbild an’n Noordhimmel. De Loss besteiht un en Reeg vun lichtswacke Steerns, vun de blots de hellste, α Lyncis, ruchweg de drüdde Gröttenklass hett. An’n Himmel is de Loss swoor to finnen: he befinnt sik in een teemlich steernarm Rebeet twüschen den Groten Boor un de Tweeschen. De nöördliche Deel vun’t Steernbild is zirkumpolar. Dat Steernbild weer vun den Astonrom Johannes Hevelius ut Danzig an’n Himmel inföhrt un is 1690 to’n eersten mol in sien Himmelsatlas opduukt. As John Flamsteed Anfang vun’t 18. Johrhunnert de Steerns dörtellt hett, geev dat vun dat Steernbild noch keen akkerat fastleggte Grenzen. De sünd eerst 1930 vun de Internatschonale Astronoomsche Union (IAU) fastleggt worrn. En poor Steerns, de vun dat oorsprüngliche Steernbild to wiet weg legen, sünd dorbi annere Steernbiller towiest worrn. So kummt dat, dat de Steern 10 UMa vundaag in’n Loss steiht. Anners rüm steiht de Steern 41 Lyn vundaag in’n Groten Boor. 15 Lyncis is een Veerfacksteern. De beiden hellsten Kumponenten A (4,45) un B (5,50) staht blots 0,6″ ut’nanner un sünd blots mit en groot Teleskop to scheden. De beiden swacken Kumponenten C (12,2) un D (10,74) staht 39,8″
Harry Stradling junior (* 7. Januar 1925 in New York City; † 17. Oktober 2017 in Woodland Hills, Kalifornien)) weer en US-amerikaansch Kameramann. Harry Stradling Jr. is de Söhn vun den Kameramann Harry Stradling, bi den he ok sien Beroop lehrt hett. He is eerst teemlich laat dorto kamen, as Baaskameramann to arbeiten un hett toeerst vör allen dörsnittliche Western maakt. Mit Filmen as Little Big Man hett he sik en Naam maakt. He hett an veer Filmen vun Blake Edwards mitarbeit un an söss Filmen vun Burt Kennedy. För sien Kameraarbeiten weer he tweemol för den Oscar nomineert. Enn vun de 1980er Johren hett he sik to Roh sett. Stradling Jr. weer för sien Arbeiten dreemol för Priesen vörslahn, künn aver keen winnen. 1973 und 1974 weer he för 1776 un The Way We Were för den Oscar vörslahn in de Kategorie Best Kameramann. 1984 weer he för den Primetime Emmy nomineert för de Feernseh-Minireeg George Washington. Harry Stradling Jr. in de Internet Movie Database (engelsch) Harry Stradling Jr., ‘The Way We Were’ Cinematographer, Dies at 92 Kay Weniger: Das große Personenlexikon des Films. Berlin 2001, Band 7, S. 528 Normdaten: GND: 138271879 (OGND, AKS) | LCCN: no2005121958 |
Dat Gericht Neer-Ochenhusen weer en Patrimonialgericht un Verwaltungsrebeed in Bremen-Veern un in dat Königriek Hannover mit Seet in Neer-Ochenhusen binnen de Landdrostie Stood. Dor hett de Oort Neer-Ochenhusen mit en poor lüttjere Öörd ümto tohöört. Gerichtsherrn weren de Familie von Grote un later de von der Decken. Dat Gericht leeg in dat Kaspel Örel. 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Neer-Ochenhusen leeg in disse Tied in de Mairie Bremervöör in’n Kanton Bremervöör. 1813 müssen de Franzosen dat Rebeed denn opgeven un de ole Stand is wedderkamen. 1848 weer dat Gericht so 15,03 km² groot. An’n 1. Oktober 1849 is dat Gericht Neer-Ochenhusen Deel von dat Amt Bremervöör worrn. ~1830: E. C. Körber, Stood ~1840: Kanzlieprokurater Stakemann, Stood –1849: Amtsassesser von Holleufer, Bremervöör Friedrich W. Harseim, C. Schlüter: Statistisches Handbuch für das Königreich Hannover. 1848, Sied 151: http://books.google.de/books?id=eOI-AAAAcAAJ&pg=PA151 Gesetze, Verordnungen und Ausschreiben für das Königreich Hannover. Aus dem Zeitraume von 1813 bis 1839. Zweite Folge. 1846 bis 1850. Jänecke, 1851, Sied 171 Friedrich
De Samtgemeen Sahlenborg-Holt-Spangen (hoochdüütsch Samtgemeinde Sahlenburg-Holte-Spangen) weer en Rebeetsverband in’n Landkreis Land Hadeln (vondaag Landkreis Cuxhoben). De Samtgemeen is an’n 1. Juli 1963 ut de Gemenen Sahlenborg un Holt-Spangen billt worrn. Mit’n 1. Juni 1970 is de Samtgemeen denn wedder oplööst worrn. De beiden Gemenen sünd Deel von de Gemeen Cuxhoben worrn.
De Samtgemeen Scheeßl (hoochdüütsch Samtgemeinde Scheeßel) weer en Rebeetsverband in’n Landkreis Rodenborg. De Samtgemeen is 1964 ut de Gemenen Scheeßl, Sootel, Westeresch, Westerholt un Wittkopsbossel billt worrn. 1974 is de Samtgemeen denn wedder oplööst worrn. De Gemenen sünd Deel von de Eenheitsgemeen Scheeßl worrn. In’n eersten Samtgemeenraad hebbt 1964 för Sootel Willi Meinken un Johann Vajen, för Westeresch Ernst Volckmer un Johann Kröger, för Wittkopsbossel Johann Willenbrock un Willi Wahlers, för Westerholt Johann Dreyer, Hinrich Bruns un Heinrich Rathjen un för Scheeßl Johann Bünning, Hermann Beckmann, Walter Spiering, Heinz Rudolf, Johann Kröger un Charlotte Schroeter seten. De Raad harr also 15 Liddmaten. ~1964: Johann Rathje
De Samtgemeen Bargst weer en Rebeetsverband in’n Landkreis Stood. De Samtgemeen is 1964 ut de Gemenen Bargst, Brest, Kokerbeek, Reith un Wohlers billt worrn. De Gemeen Kokerbeek is to’n 1. Januar 1971 in de Samtgemeen Ohlers wesselt. 1972 is de Samtgemeen denn wedder oplööst worrn. De Gemenen sünd Deel von de Samtgemeen Harsfeld worrn. De Samtgemeenraad harr ölven Liddmaten. ~1966: Herbert Woltmann
De Samtgemeen Kutenhult (hoochdüütsch Samtgemeinde Kutenholz) weer en Rebeetsverband in’n Landkreis Stood. De Samtgemeen is ut de Gemenen Kutenhult un Eßel billt worrn. 1972 is de Samtgemeen denn wedder oplööst worrn. De beiden Gemenen sünd Deel von de Samtgemeen Freenbeek worrn. De Samtgemeenraad harr söss Liddmaten. ~1966: Klaus Schmetjen
De Samtgemeen Himmelpoorten (hoochdüütsch Samtgemeinde Himmelpforten) weer en Rebeetsverband in’n Landkreis Stood. De Samtgemeen is ut de Gemenen Himmelpoorten, Bredenwisch un Kuhla billt worrn. 1972 is de Samtgemeen denn wedder oplööst worrn. De dree Gemenen hebbt sik to de Gemeen Himmelpoorten tohoopslaten. Disse Gemeen is denn Deel von de ne’e un gröttere Samtgemeen Himmelpoorten worrn. De Samtgemeenraad harr negen Liddmaten. ~1966: Wilhelm Pilarski
De Samtgemeen Freenbeek (hoochdüütsch Samtgemeinde Fredenbeck) weer en Rebeetsverband in’n Landkreis Stood. De Samtgemeen is 1965 ut de Gemenen Groot un Lüttjen Freenbeek, Wehl un Helmst billt worrn. Later sünd dor ok noch de Gemenen Swing un Deinst tokamen. 1972 is de Samtgemeen denn wedder oplööst worrn. De Gemenen sünd Deel von de ne’e un gröttere Samtgemeen Freenbeek worrn. De Samtgemeenraad harr teihn Liddmaten. ~1966: Alfred Schmetjen
De Samtgemeen Obbens (hoochdüütsch Samtgemeinde Apensen) weer en Rebeetsverband in’n Landkreis Stood. De Samtgemeen is an’n 28. Juni 1965 ut de Gemenen Obbens, Grundolendörp, Guldbeek, Nindörp un Remnoh billt worrn. An’n 11. Dezember 1970 sünd tosätzlich noch de Gemenen Sounsiek, Beekdörp un Wiegersen bipeddt. Mit de Gemeenreform in Neddersassen an’n 1. Juli 1972 is de Samtgemeen denn wedder oplööst worrn. De Gemenen sünd Deel von de ne’e un gröttere Samtgemeen Obbens worrn. De Samtgemeenraad harr twölv Liddmaten. ~1966: Georg Milbitz
Natt Dreeeck betekent Natt Dreeeck, Steed, an de Middellandkanaal un Düörpm-Eems-Kanaal sik dreept, Utdruck von de Mariners för de Düütsche Bucht, Utdruck för dat Elv-Werser-Dreeeck. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hans Egede (* 31. Januar 1686 in Harrestad in Norwegen; † 5. November 1758 op Falster) weer en norweegsch-däänschen Preester, de ok as „Apostel vun de Gröönlänners“ bekannt is. Egede weer en evangeelschen Pastoor op de Lofoten in’n Noorden vun Norwegen, as he vun Gröönland, dat gröne Land in’n Noorden höör, dat de Wikingers besiedelt harrn, to de de Kuntakt aver al lang afbroken weer. He wull mit en Expeditschoon nakieken, of de Siedlers dor noch leven un woans dat mit ehren Glöven utseeg, wo se doch so lang kenen Kuntakt mit annere Christen harrn. De däänsche König Frederik IV. geev em Verlööf to so’ne Expeditschoon, nich ahn Intress dat Land villicht koloniseren to könen. Egede föhr an’n 12. Mai 1721 los un keem an’n 3. Juli an de Westküst an. He kunn aver kene Wikingers mehr finnen, eenzig Inuit leven dor. Egede lehr de Spraak vun de Inuit, ünnersöök de Struktur vun de Spraak un översett christliche Texten in’t Gröönlandsche, nich ahn en wisse Fantasie bi de Begrepen, de de Spraak nich kennen dei. Egede grünn de eerste Kolonie un nööm se Godthåb, wat hüüt ünner den Naam Nuuk de Hööftstadt vun Gröönland is. Egede kümmer sik üm Kranke
Dat Gericht Nincop weer en Patrimonialgericht un Verwaltungsrebeed in Bremen-Veern un in dat Königriek Hannover mit Seet in Nincop binnen de Landdrostie Stood. Dor hett blots dat Rebeed von Nincop, Neefeld un ümto tohöört. Gerichtsherrn weren de Familie von Rönne un later de Familie von Holleufer. Dat leeg in de drüdde Miel von Oolland un in dat Kaspel Neefeld. 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Nincop leeg in disse Tied in de Mairie Hasselwarder in’n Kanton Buxthu. 1813 müssen de Franzosen dat Rebeed denn opgeven un de ole Stand is wedderkamen. Bi de Verwaltungs- un Justizreform an’n 1. Oktober 1852 is dat Gericht Nincop Deel von dat Amt Jörk worrn. ~1830/1840: Prokurater Johann Siade August Postels, Buxthu ~1850: tweten Greev Carl Wilhelm Matthias Büttner, Jörk Friedrich W. Harseim, C. Schlüter: Statistisches Handbuch für das Königreich Hannover. 1848, Sied 151: http://books.google.de/books?id=eOI-AAAAcAAJ&pg=PA151 Peter Adolf Winkopp: Der Rheinische Bund. Band 16, Mohr, Frankfort an’n Main 1810, Sied 137: https://books.google.de/books?id=c24IAAAAQAAJ&pg=PA137 Johann G. L. W. Ubbelohde: Statistisches
Dat Gericht Oosten weer en königlich Gericht un Verwaltungsrebeed in Bremen-Veern un in dat Königriek Hannover mit Seet in Oosten binnen de Landdrostie Stood. Dor hett dat Rebeed von de hüdige Gemeen Oosten tohöört. Dat leeg in dat Kaspel Oosten. In’n Noorden von dat Gericht leeg dat Grevengericht Freeborg, in’n Noordoosten dat Amt Wischhoben, in’n Oosten dat Grevengericht Bützfleet, in’n Süden dat Amt Himmelpoorten, in’n Süüdwesten dat Amt Bremervöör un in’n Noordwesten dat Amt Neehuus (Stand 1848). 1470 hett de Familie von Rönne dat Richteramt in Oosten von’n Bremer Arzbischop as Lehn kregen. Later hett aver de König de Richters insett. 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Oosten weer in disse Tied de Seet von de Mairie Oosten in’n Kanton Himmelpoorten. 1813 müssen de Franzosen dat Rebeed denn opgeven un de ole Stand is wedderkamen. De Kriminalgerichtsborkeit för dat Gericht Oosten hett 1830 dat Amt Himmelpoorten övernahmen. 1848 weer dat Gericht so 65,01 km² groot. Bi de Verwaltungs- un Justizreform an’n 1.
Arthur Alexander, Jr. (* 10. Mai 1940 in Florence, Alabama; † 9. Juni 1993 in Nashville, Tennessee) wir en US-amerikaansch Soulsinger un Komponist. Alexander wir en Wegbereiter vun'n Country-Soul, en Spelart vun'n Southern Soul. Sin Lied You Better Move On wir dei irste grote Hit ut Muscle Shoals in Alabama. Sine Leder hebben uck The Beatles, The Rolling Stones, Bob Dylan un Elvis Presley sungen. Sine Komposition Anna (Go to Him) is de irste Fremdkomposition op en Album vun de Beatles. Arthur Alexander Junior is in'n Norden vun Alabama tau Welt kaamen. Sin Vadder wir den Bugarbeeter un Blues-Musiker Arthur Alexander Senior. Dormet man weit, wem wem is, hebben dei Öllern ehrn Sohn blots June raupen, för Junior. Met 20 Johren hadde Arthur sine irste Single Sally Sue Brown under sin Künstlernam June Alexander. Dei is ohn Erfolg bleven, äwer Rick Hall, en Produzent, hürde dorvun. Hei produzierte nu die tweite Single You Better Move On, wat de irste kommerzielle Hit ut Alabama wurde. Dat Lied hebben naeinander Doris Day, The Hollies un The Rolling Stones inspelt. You Better Move On wir denn uck dei Nam vun sin Debütalbum in't Jahr 1962. Op disse LP wir dei nächste grote Hit
Mathieu Perget (* 18. September 1984) is en franzöössch Radrennfohrer. Mathieu Perget wunn bi de Straaten-Radweltmeesterschapen 2001 in Lissabon de Bronzemedaille in dat Straatenrennen vun de Junioren achter Oleksandr Kwatschuk un Niels Scheuneman. En wieder Spood in dat sülvig Johr weer dat root Trikot för den besten jungen Fohrer bi de Trofeo Karlsberg. 2005 wunn he dat Straatenrennen vun de Middlmeerspelen över 141 Kilometer in Almeria (Spanien). 2006 wurr he Profi un hett bi dat spaansch ProTour-Team Caisse d'Epargne-Illes Balears anhüert. 2010 keem he bi de Tour de France in de Gesamtwertung up den 64. Platz. 2009 een Deelstreck Middelmeer-Rundfohrt (Mannschapstietfohren) Gesamtwertung Tour du Limousin 2013 een Deelstreck un Gesamtwertung Tour du Maroc 2006 Caisse d'Epargne-Illes Balears 2007 Caisse d'Epargne 2008 Caisse d'Epargne 2009 Caisse d'Epargne 2010 Caisse d'Epargne 2011 Ag2r 2012 Ag2r 2013 US Montauban Cyclisme 82 2013 Rietumu-Delfin (01.07. bit 31.07.) 2015 Pishgaman Giant Team Mathieu Perget in de Datenbank vun Radsportseiten.net Mathieu Perget in de Datenbank vun de Tour de France (engelsch)
Disse Artikel is man blots en Stubben. Du kannst Wikipedia helpen un em verbetern. Zhu Xi (chineesch 朱熹 Zhū Xī [ʈʂú ɕí], ook 朱子 Zhū Zǐ [ʈʂú tsǐ] „Meester Zhu“ oder 朱文公 Zhū Wénggōng; * 18. Oktober 1130 in Youxi, Fujian – † 23. April 1200) was een chineeschen Philosooph, Historiker, Dichter, Kalligraaf un ook een Politiker tiedens de Song-Dynastie. He hadde groten Inflood up den Neo-Konfuzianismus un drège stark to de chineesche Philosophie bi. He gav de Veer Böker un Kommentare daarto ruut; vandage de wichtigsten Texten in’n konfuziaanschen Kanon, de van 1313 bet 1905 ook den Höövddeel van’n Beamtenexamen in’n Keiserriek China maken. He hadde de klassischen chineeschen Schrivten studeerd un dene meermaals as enen Beamten. Meer as eenhunderd Böker het Zhu Xi in sienen Lèven schrèven oder ruutbrocht un he underrichte vèle Studenten, de een groten Deel van sienen Gesprèken schrivtlik uptekend hebbt. Siene Grundlage weren de Leren van den Cheng-Brödern, de uutbuud het, besunders de Theorien to Li (Moraal) un Qi (Lèvenskraft). De Familie van Zhu Xi kam uut de Regioon Huizhou, in’r Midden van China. Zhu Xi worde den 18. Oktober 1130 man in Fujian, ene Provinz bi de chineeschen Süüdküste, boren, wat to de
Louis Andrew Donaldson, Jr. (* 1. November 1926 in Badin, North Carolina) is en US-amerikaansch Jazz-Altsaxophonist, Bandleader un Komponist. In sine öwer 60-jährige Karrier spelte hei tausamen mit Milt Jackson, Thelonious Monk, Ray Barretto, Art Blakey, Horace Silver, Jimmy Smith, Blue Mitchell, Grant Green un George Benson. Hei hett uck den Hardbop un den Soul Jazz miterfunnen. Hüt is hei en vun de meist gesampelte Jazz-Musiker. 1996 International Jazz Hall of Fame 2012 North Carolina Music Hall of Fame 2013 NEA Jazz Masters Fellowship 1952: New Faces New Sounds, met Clifford Brown, Elmo Hope, Percy Heath un Philly Joe Jones. 1958: Blues Walk, met Herman Foster, Peck Morrison, Dave Bailey un Ray Barretto. 1961: Here 'Tis, met Baby Face Willette, Grant Green un Dave Bailey. 1961: Gravy Train, met Herman Foster, Ben Tucker, Dave Bailey un Alec Dorsey 1963: Good Gracious!, met John Patton, Grant Green un Ben Dixon 1967: Lush Life/Sweet Slumber, met Freddie Hubbard, Garnett Brown, Wayne Shorter, Al Harewood, Duke Pearson un annern. 1967: Alligator Boogaloo, met Melvin Lastie, George Benson, Lonnie Smith un Leo Morris. 1967: Mr. Shing-A-Ling, met Blue Mitchell, Jimmy ”Fats” Ponder, Lonnie Smith un Leo Morris. 1968: Midnight Creeper, met Blue Mitchell, George
Friedrich Wilhelm Oesterhaus (* 9. März 1840 in Deppelt ; † 27. Februar 1927 in Deppelt ) was de eurste platduitske Dichter un Schrüiver van’n lipsken Plat. Heu was Scheolmester un Persepter van Proffescheon. De platduitske Sproke was nich Oesterhaus süine Moddersproke, heu lere dat lippske Platt eurst van den Scheolkinners, os heu ol os’n Scheolmeester teogange was. Wilhelm Oesterhaus word den 9. März 1840 in Deppelt, os dat jüngst Kind van vören, boren. Süin Vadder was eun Beamter un kamm van'r Haustenbecke in'r Siene.. Teohaupe mit süinen dreu ölleren Söstern es heu in de Deppelter Binnenstad graut worn, in de Öörst an'r Hauernschen Strote, denn an'n Lemjer Door. Os Oesterhaus füive Johre ault was, es süine Modder daud blüiven, de Famüilje es wedder ümmetrocken na de Hauernsche Strote un Oesterhaus süin Vadder het nau mool früjjet. Heu güng na de Börgerscheole un van 1855 an af na dat Lehrerseminaar in Deppelt, Scheolmeester un Perspeter teo werrn. Süine Prüfunge het Osterhaus 1857 meestert un kreeg in'n sülven Johr eune Arbeudssteed os'n Scheolvikaar in Deompte. Dat annere Johr feng heu denn an, auk os eun Scheolvikaar, in Luiensen teo arböjjen. Dor is Oesterhaus denn bet 1865 blüiven. Naast kreeg Oesterhaus eun
Bronski Beat weer en britisch Synthie-Pop-Grupp vun de 1980er un 1990er Johren. Se bestunn ut Steve Bronski un Larry Steinbachek, de för Keyboard un Perkussion tostännig weern un den Singer Jimmy Somerville. De Grupp wurr 1983 grünnd. In dat folgen Johr keem hör Debütsingle Smalltown Boy herut, de vun en Jung hannelt, de vun sien Mitminschen wegen sien Homosexualität veracht wurrd. De folgen Single Why? hannel vun dat glieker Thema, aber dat Leed weer sowohl textlich as musikalisch dunkler un harter. Enn’ 1984 hett de Grupp dat Album The Age of Consent herutbrocht. Up de Binnenhüll vun de LP weer dat Schuulöller för homosexuelle Handlungen in de verscheeden Länner vun de Welt dorstellt. In de dart Single It Ain’t Necessarily So wurrn dree Geschichten vun dat Olt Testament interpreteert (David gegen Goliath ut 1. Book Samuel, Book Jona, Mose Gebort ut 2. Book Mose), de Text stammt vun Ira Gershwin un wurr all 1935 in de Oper Porgy and Bess eerstmals upführt. De Klarinetten-Soli wurrn vun Richard Coles speelt, mit de Somerville later de Grupp The Communards grünnd hett. 1985 hemm de dree tosommen mit Marc Almond en Coverversion vun Donna Summer hör Hit I Feel Love upnommen. In dit
Hermann Gebhard is de Naam von Hermann Gebhard (1843–1906), düütschen Jurist un Politiker, Hermann Gebhard (1878–1928), düütschen Buur un Politiker. Kiek ok bi: Hermann Gebhardt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hermann August Wilhelm Karl Gebhard (ok Herman Gebhard; * 21. April 1843 in Bruunswiek; † 6. Oktober 1906 in Lübeck) weer en düütschen Jurist un Stadtdirekter von Bremerhoben. Gebhard is 1843 as Söhn von en Ünneroffzeer in Bruunswiek boren un hett later Juristeree an de Universitäten Berlin un Göttingen studeert. He hett toeerst in’n Justizdeenst in Bruunswiek arbeidt un is dor 1877 as Stadtraad wählt worrn. 1880 is he Stadtdirekter von de Seestadt Bremerhoben worrn. He harr groten Andeel an’n Opbo von de Stadtverwaltung. Op siene Initiative is 1886 de Kunstvereen in Bremerhoben grünnt worrn un he hett 1882 dat Grünnen von Hermann Allmers sien Heimatbund Männer vom Morgenstern fördert. Von 1884 af an weer he Maat von de Bremer Börgerschop. Von 1884 bet 1891 weer he ok för den Wahlkreis Provinz Hannover 19 Maat in’n Rieksdag. He weer dor in de Natschonalliberale Partei. He is 1891 as Baas von de Landsversekerungsanstalt von de Hansestäder Bremen, Hamborg un Lübeck beropen worrn. Sien Nafolger as Stadtdirekter von Bremerhoben weer 1890 Adolf Hagemann. Specht, Fritz / Schwabe, Paul: Die Reichstagswahlen von 1867 bis 1903. Eine Statistik der Reichstagswahlen nebst den Programmen der Parteien und einem Verzeichnis der gewählten Abgeordneten. 2. Aufl. Berlin:
Hennak Hanke , mit richtigen Namen Heinrich Hanke (* 1. April 1906 in Bentrup büi Höoensen; † 21. April 1968 in Läosen) was eun plattdüütschen Schrüiver, de up Lippsk Platt schreev. Heu was eun Kaupmann un later Scheolmeester van Proffescheon. Heinrich Hanke es de Suhne van'n Scheohmaker un wor in Bentrup boren un togen. Os'n lüttken Jung geuht heu na de Dörpscheole. Heu möök 1920 eun Lehr teo'n Kaupmann in Lemge un ging denn büi in Varel teo arböjjen. Heu arböjj auk in Hannober, Mannheim un Berlin. 1931 worte heu arböjjleos, van wegen de Graute Deprescheon. 1936 het Hanke denn wedder os Beokhauler in'r Firma in Hannobe, arböjjet un denn af 1937 an in’r Firma in Bronswiek. Büilängs speel Heinrich Hanke auk plattdüütsch Theater. In'n Tweuten Weltkrüig focht Heinrich Hanke os’n Suldaat. Na’n Krüig feng heu an teo studeeren, Scheolmeester teo werrn. Dorup was heu, för eun Tüid van 21 Johren, Scheolmeester an'r Volksscheole in Läosen. Heu es den 21. April 1968 mit Daude afgohn. Heinrich Hanke schreev van Oktober 1929 an elke Week de Kolumme n’bieden förn Sunndagnomdag met Dönnekens un Vertellsels, in'r Lippischen Landeszeitung. Süin öörstes Beok Kinner van'n Süll het Heinrich Hanke 1932 riutbrocht. Dor sind welke
Balblair is en Whisky-Brenneree in Edderton, Ross-shire, Schottland. De Darr vun de Brenneree is in de schottischen Denkmollisten in de Kategorie B insorteert. Balblair is 1790 vun John Ross grünnt worrn. Dormit is dat de tweetöllste Destille, de noch jümmer in Bedrief is. De hüütige Anlaag stammt ut dat Johr 1872 un is vun Alexander Ross boet worrn. De Brenneree weer 1894 an Alexander Cowan verköfft. Twüschen 1915 un 1947 weer de Anlaag stillleggt. De ne’e Besitter Robert Cumming, de laterhen ok de Brenneree Pulteney in sien Besitt harr, hett de Destille utboen laten. 1970 hett he ehr an Hiram Walker verköfft, de later in’t Ünnernehmen Allied Distillers oder Allied Domecq opgahn is. 1996 is de Brenneree wedder dicht maakt worrn un denn vun Inver House Distillers Ltd. (Pulteney, Speyburn, Knockdhu un Balmenach) övernahmen worrn. Siet Mai 1997 warrt dor nu wedder Whisky brennt. De Destille Balblair höört to dat schottische Whiskyrebeet Highlands. Ehr Water för de PRosukschoon stammt ut den Ault Dearg Burn, dat Molt warrt ut de Molteree vun Glen Ord anköfft. In de Destille gifft dat een Meeschfatt (mash tun) vun 4,6 t ut Eddelstahl un söss Gäärfatten (wash backs) to 22.000 l ut Douglasienholt. Brennt warrt
Karl Walter Lindenlaub (* 19. Juni 1957 in Bremen) is en düütschen Kameramann. Lindenlaub hett sien Handwark an de Hoochschool för Feernsehn un Film München lehrt, woneem he vun 1977 bit 1981 studeert hett. Sien Studium hett he dorna in England an de National Film and Television School weitermaakt. Tosamen mit Roland Emmerich hett he an fief Filmen arbeit, de eerste dorvun weer Hollywood Monster. Siet 1991 leevt Lindenlaub in de USA. Bit Enn 2004 hett he aver ok as Dozent an de Universität Hamborg in’t Fackrebeet Kamera/Bildgestalten arbeit. Lindenlaub hett bit hüüt (Mai 2015) twee Filmpriesen wunnen: 1990: de Golden Kamera in de Kategorie Speelfilm för Moon 44 1996: den Universe Reader’s Choice Award in de Kategorie Beste Kamera för en Genre-Speelfilm för Independence Day Karl Walter Lindenlaub in de Internet Movie Database (engelsch) Normdaten: GND: 137568460 (OGND, AKS) | LCCN: no2003071646 | VIAF: 86784581 | Wikipedia-Personensöök